Die wêreld in foto’s – 17 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense eet vroegoggend by ŉ stalletjie langs die pad in Indië. Groot dele van dié land word in die wintermaande deur mis bedek wat normale trein-, lug-, en padverkeer ontwrig. (Foto: Altaf Qadri, AP) Grigor Dimitrov van Bulgarye Woensdag in aksie teen Mackenzie McDonald van die VSA in hul wedstryd in die tweede ronde van die Australiese Ope in Melbourne. (Foto: Andy Brownbill, AP) Wolkekrabbers omring deur digte mis in Hefei in China se Anhui-provinsie. ŉ Weerstelsel was Woensdag verantwoordelik vir swaar mis oor die oostelike dele van dié land. (Foto: Guo Chen, Xinhua) Beamptes van Suid-Korea en die Demokratiese Volksrepubliek van Korea skud blad in Panmunjom tydens ŉ gesprek oor die deelname van atlete van Noord-Korea aan die Olimpiese Winterspele in Seoel. (Foto: Xinhua) Vegvlieëniers berei voor vir ŉ lugskou wat van 6 tot 11 Februarie in Singapoer aangebied word. (Foto: Then Chih Wey, Xinhua)